瘋狂收復3球失地 波琴奇迹護級成功
2024年05月28日 12:02
東網電視
更多新聞短片
波琴保住下季德甲席位。(Getty Images)
周二(28日)凌晨德國聯賽附加賽次回合，首回合主場輸0比3嘅德甲尾3球隊波琴，次回合大勝杜塞爾多夫3比0，成功收復失地之餘，最後更加憑互射12碼，擊敗呢支德乙第3位球隊，成功保住下季德甲席位。
波琴首回合吞3蛋，如果今場贏唔到3球或以上，下季就會降落德乙，球隊背水一戰，開賽18分鐘憑菲臘賀夫曼入波打開紀錄，呢位31歲前鋒踢到66分鐘再建一功，個人梅開二度，加上貢獻2次助攻嘅中場史度格射入12碼，為波琴創造奇迹，兩回合合計扳平3比3。
雙方加時都冇入波，需要互射12碼分勝負，杜塞爾多夫有2人宴客，去到「突然死亡」階段，波琴最終射贏6比5。